钦定古今图书集成/明伦汇编/闺媛典/第090卷 > 林冲汉妻朱氏
## 钦定古今图书集成/明伦汇编/闺媛典/第090卷 > 林冲汉妻朱氏

按《凤阳府志》：“朱氏，林冲汉妻。崇祯甲戌，冲汉死，氏年
二十五，抚二孤守节。壬午，流寇至，家人劝避，氏曰：‘夫
柩在，安忍弃耶’？随匿其幼子于柩下，身持刃以待。贼
入，遽牵氏衣，氏持刀大骂，贼不能夺，索得其子，携之
而走。氏前执子手曰：‘嫠妇数年不即死，为此子耳’。贼
断其右手，氏易左手，又断之，驱子而去。氏昏仆，犹喃”
喃骂不休，贼怒杀之，遗一子，名起鹄。比长，食饩于庠。